  Туспуктэм: Удмуртиысь тазалыкез утёнъя министерстволэн пресс-службаез Майя Бывальцева Удмуртиысь пыктос висёнъёсъя элькун эмъюртлэн стационараз выль туала спиральной компьютер томограф ужаны кутскиз. Сое «Здравоохранение» йӧскалык ӵектосъя басьтӥзы. Со сярысь улосвылысь тазалыкз утёнъя министерстволэн пресс-службаез ивортӥз. Томограф эмъянлэсь пайдалыксэ чаклан понна эскеронъёс нуыны юрттоз. « Выль тӥрлык пыктослэсь пӧртэмлыксэ тодон понна биопсиез компьтер томографен чаклам улсын ортчытыны луонлык но сётэ » Иван Шумилов, Удмуртиысь пыктос висёнъёсъя элькун эмъюртысь ёзэтлэн кивалтӥсез Выль томографлэн нырысетӥ ужан нуналъёсаз 100 пала адями эскеронъёсты ортчиз ни. Пыктос висёнъёсъя элькун эмъюртын та ньылетӥез томограф, стационарын – нырысетӥез. Тодэ вайытмо, 2022-тӥ арын Можга но Эгра ёрос эмъюртъёсы томографъёс вуизы. Тегъёс: Тазалык Удмуртия эмъяськонниос тӥрлык  